
1. VISPĀRĪGĀ INFORMĀCIJA
1.1. Iepirkuma identifikācijas numurs: AND 2026/55
1.2. Pasūtītājs:
	Pasūtītāja nosaukums:
	Aizkraukles novada pašvaldība (turpmāk tekstā – Pasūtītājs)

	Juridiskā adrese:
	Lāčplēša iela 1A, Aizkraukle, Aizkraukles novads, LV – 5101

	Reģistrācijas numurs:
	90000074812

	Darba laiks
	Ceturtdien, Otrdien, Trešdien
	No 800 līdz 1200 un no 1245 līdz 1700


	
	Pirmdien 
	No 800 līdz 1200 un no 1300 līdz 1800

	
	Piektdien
	No 800 līdz 1200 un no 1245 līdz 1500

	Kontaktpersonas:
	Par iepirkuma dokumentāciju: iepirkumu speciālists Ligita Arnīte, tālrunis +371 26423664, e-pasts: iepirkumi@aizkraukle.lv
Kontaktpersona sniedz tikai organizatoriska rakstura informāciju par iepirkuma procedūru.


1.3. Iepirkuma procedūras veids: saskaņā ar Publisko iepirkumu likuma (turpmāk – PIL) 8. panta pirmās daļas 1. apakšpunktu – atklāts konkurss (turpmāk – Konkurss).
1.4. Pretendents: Pretendents ir piegādātājs, kurš ir reģistrēts Elektronisko iepirkumu sistēmā (turpmāk-EIS) un iesniedzis piedāvājumu EIS e- konkursa apakšsistēmā.  
1.5. Pircēja profils: Internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai pieejama:
(https://www.eis.gov.lv/EKEIS/Supplier/Organizer/386), kurā Pasūtītājs ievieto informāciju par turpmākajiem uzaicinājumiem iesniegt piedāvājumus par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.
1.6. Informācijas apmaiņa: Informācijas apmaiņa starp Pasūtītāju /Iepirkuma komisiju un Piegādātājiem vai Pretendentiem notiek rakstveidā – izmantojot EIS funkciju “Pretendentu jautājumi” vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.
1.7. Iespēja iepazīties ar konkursa nolikumu un saņemt to:
1.7.1. Atklāta konkursa “Arboristu pakalpojumi Aizkraukles novada administratīvajā teritorijā”, iepirkuma identifikācijas Nr. AND 2026/55 (turpmāk – Konkurss) dokumentācijai ir nodrošināta tieša un brīva elektroniskā pieeja Pircēja profilā https://www.eis.gov.lv/EKEIS/Supplier/Procurement/172579 .
1.7.2. Tiek uzskatīts, ka visi ieinteresētie Pretendenti jebkuru papildu informāciju par Konkursu ir saņēmuši brīdī, kad tā publicēta Pircējā profilā šī konkursa sadaļā.
1.7.3. Pretendents EIS e-konkursu apakšsistēmā šī Konkursa sadaļā var reģistrēties kā konkursa nolikuma saņēmējs, ja tas ir reģistrēts EIS kā Piegādātājs. (Informācija par to, kā ieinteresētais piegādātājs var reģistrēties par Nolikuma saņēmēju, pieejama: https://www.eis.gov.lv/EIS/Publications/PublicationView.aspx?PublicationId=883.).
1.8. Papildu informācijas pieprasīšanas kārtība
1.8.1. Papildu informāciju Pretendents var pieprasīt latviešu valodā, izmantojot EIS funkciju “Pretendentu jautājumi” vai nosūtot pieprasījumu uz e-pastu: iepirkumi@aizkraukle.lv. Ja jautājums netiek nosūtīts EIS sistēmā, tajā jānorāda Konkursa nosaukums un identifikācijas numurs.
1.8.2. Ja Pretendents laikus rakstiski pieprasa papildu informāciju par Konkursa nolikumu, Iepirkumu komisija ( turpmāk –Komisija) to sniedz piecu darba dienu laikā, bet ne vēlāk kā sešas dienas pirms piedāvājumu iesniegšanas termiņa beigām, kas norādīts nolikuma 1.10.1.apakšpunktā.
1.8.3. Jebkura papildu informācija, kas tiks sniegta saistībā ar šo Konkursu, tiks nosūtīta Pretendentam, kurš uzdevis jautājumu, kā arī publicēta Pasūtītāja pircēja profilā EIS e-konkursu apakšsistēmā šī Konkursa sadaļā. Pretendentam ir pienākums sekot līdzi publicētajai informācijai.
1.9. Piedāvājuma iesniegšanas vieta, datums, laiks un kārtība
1.9.1. Piedāvājumu iesniegšanas termiņš skatāms Iepirkumu uzraudzības biroja tīmekļvietnes attiecīgajā paziņojumā un EIS e-konkursu apakšsistēmā https://www.eis.gov.lv/EKEIS/Supplier/Procurement/172579 publicētā iepirkuma tīmekļvietnē pamatdatu blokā “Iepirkuma termiņi”.
1.9.2. Ārpus EIS e-konkursa apakšsistēmas iesniegtie piedāvājumi tiks atzīti par neatbilstošiem nolikuma prasībām. Tie netiks atvērti un neatvērti tiks nosūtīti atpakaļ iesniedzējam.
1.10. Piedāvājuma atvēršanas vieta, datums, laiks un kārtība
1.10.1. Komisija atver elektroniski iesniegtos piedāvājumus EIS e-konkursu apakšsistēmā. Piedāvājumu atvēršanas laiks ir noteikts Iepirkumu izraudzības biroja tīmekļvietnes attiecīgajā paziņojumā un EIS e-konkursu apakšistēmā https://www.eis.gov.lv/EKEIS/Supplier/Procurement/172579 publicētā iepirkuma tīmekļvietnē pamatdatu blokā “Iepirkuma termiņi”.
1.10.2. Iesniegto piedāvājumu atvēršanas procesam Pretendents var sekot līdzi EIS e-konkursu apakšsistēmā.
1.10.3. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
1.10.4. Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja mājaslapā.
1.11. Prasības piedāvājumu noformējumam
1.11.1. Sagatavojot piedāvājumu, Pretendents ievēro, ka:
1.11.1.1. Iesniedzot piedāvājumu, Pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Piedāvājumu (tā sastāvdaļas, ja tās paraksta atsevišķi) paraksta persona, kuras paraksta tiesības nostiprinātas atbilstoši normatīvajos aktos noteiktajam regulējumam. Ja dokumentāciju paraksta Pretendenta pilnvarota persona, pievieno attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
1.11.1.2. Piedāvājuma dokumentiem ir jābūt noformētiem atbilstoši Ministru kabineta 2018.gada 4.septembra noteikumiem Nr. 558 „Dokumentu izstrādāšanas un noformēšanas kārtība”. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku.
1.11.1.3. Ja pretendents piedāvājuma datu aizsardzībai izmantojis piedāvājuma papildu šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.
1.11.1.4. Piedāvājumā iekļautajiem dokumentiem jābūt latviešu valodā. Ja kāds oriģināldokuments ir noformēts svešvalodā, tam pievieno tulkojumu latviešu valodā. Pretendents apliecina tulkojuma pareizību atbilstoši normatīvo aktu prasībām. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu. Par dokumenta tulkojuma atbilstību orģinālam atbild pretendents. 
1.11.1.5. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.12. Piedāvājuma grozīšana un atsaukšana
1.12.1. Pretendents līdz piedāvājumu iesniegšanas termiņa beigām var atsaukt savu piedāvājumu, iesniedzot Komisijai paziņojumu. Paziņojumu iesniedz elektroniski Elektronisko iepirkumu sistēmā.
1.12.2. Pretendents līdz piedāvājumu iesniegšanas termiņa beigām var grozīt savu piedāvājumu, augšupielādējot Elektronisko iepirkumu sistēmā grozīto piedāvājumu vai tā sastāvdaļu un parakstot grozījumus ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu.
2. INFORMĀCIJA PAR IEPIRKUMA PRIEKŠMETU
2.1. Iepirkuma priekšmets: Arboristu pakalpojumi Aizkraukles novada administratīvajā teritorijā, (turpmāk – Pakalpojums), saskaņā ar prasībām, kas noteiktas saskaņā ar nolikumu un iepirkuma līguma noteikumiem.
2.2.  CPV kodi: 77211000-2 (mežizstrādei raksturīgi pakalpojumi), 77340000-5 (koku atzarošana un dzīvžogu apgriešana).
2.3. Iepirkuma priekšmets tiek dalīts 6 (sešās) daļās ( līgumos).
	Daļas numurs 
	Iepirkuma priekšmeta daļas nosaukums 
	Līguma izpildes termiņš 

	1.daļa 
	Arboristu pakalpojumi Aizkraukles pilsētā un Aizkraukles pagastā 
	no līguma noslēgšanas brīža 12 (divpadsmit) mēneši 

	2.daļa 
	Arboristu pakalpojumi Kokneses apvienības pārvaldes objektos

	no līguma noslēgšanas brīža 12 (divpadsmit) mēneši

	3.daļa 
	Arboristu pakalpojumi Neretas apvienības pārvaldes objektos

	no līguma noslēgšanas brīža 12 (divpadsmit) mēneši

	4.daļa
	Arboristu pakalpojumi Pļaviņu apvienības pārvaldes objektos 

	no līguma noslēgšanas brīža 12 (divpadsmit) mēneši

	5.daļa
	Arboristu pakalpojumi Jaunjelgavas apvienības pārvaldes objektos 

	no līguma noslēgšanas brīža 12 (divpadsmit) mēneši

	6.daļa
	Arboristu pakalpojumi Skrīveru pagasta pārvaldes objektos
	no līguma noslēgšanas brīža 12 (divpadsmit) mēneši



2.1.  Pretendents var iesniegt piedāvājumu par vienu vai vairākām iepirkuma priekšmeta daļām, ievērojot nolikumā noteiktās prasības. Pretendents nevar iesniegt piedāvājuma variantus. 
2.2.  Līguma izpildes vieta: Aizkraukles novada administratīvā teritorija, LV-5101.
2.3. Līguma slēgšanas tiesības tiks piešķirtas Pretendentam, kurš iesniedzis piedāvājumu ar zemāko piedāvāto līgumcenu. Pasūtītājs piedāvājumu salīdzināšanai un izvērtēšanai izmantos cenu, jo sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē.
2.4.  Izpildītājs pēc līguma slēgšanas vienojas par pasūtījuma izpildes laiku ar katru no iestādēm.
2.5.  Iepirkuma līguma slēgšanas tiesības tiks piešķirtas saimnieciski visizdevīgākajam piedāvājumam, kuru noteiks, ņemot vērā zemāko cenu (bez PVN) katrā iepirkuma daļā. 
3. PRASĪBAS PRETENDENTIEM UN IESNIEDZAMIE DOKUMENTI
	Nr.p.k. 
	Atlases prasības ( attiecināms uz katru daļu atsevišķi)
	Iesniedzamie atlases dokumenti (ja attiecināms) 

	3.1. 
	Pretendents ir reģistrēts atbilstoši normatīvo aktu prasībām, Šī prasība attiecas arī uz apakšuzņēmējiem, katru piegādātāju apvienības dalībnieku, personālsabiedrības biedru un personām, uz kuras spējām pretendents balstās.
Ja pretendents ir piegādātāju apvienība, pretendenta piedāvājumam jāpievieno visu piegādātāju apvienības dalībnieku parakstīta vienošanās, norādot dalībnieku atbildību pret pasūtītāju iepirkuma līguma pārstāvības tiesības parakstīt un iesniegt piedāvājumu, ja to paraksta vai iesniedz piegādātāju apvienības dalībnieka pilnvarota persona.
Vienošanās dokumentā jānorāda piegādātāju apvienības katra dalībnieka veicamo iepirkuma līguma daļa (jānorāda konkrēta līguma daļa, ko paredzēts veikt katram dalībniekam), kā arī jāapliecina, ja ar pretendentu, kas ir piegādātāju apvienība, tiks slēgts iepirkuma līgums, tas līdz iepirkuma līguma noslēgšanai pēc savas izvēles: izveidos pilnsabiedrību vai noslēgs sabiedrības līgumu.
	a) Par reģistrācijas faktu Latvijas Republikas Uzņēmumu reģistrā, komisija pārliecināsies Uzņēmumu reģistra tīmekļvietnē https://info.ur.gov.lv/#/data-search
b) Par reģistrāciju kā saimnieciskās darbības veicējam, komisija pārliecināsies Valsts ieņēmumu dienesta tīmekļvietnē https://www.vid.gov.lv/
Ja pretendents ir reģistrēts ārvalstīs, jāiesniedz komercreģistra vai līdzvērtīgas komercdarbību reģistrējošas iestādes ārvalstīs (ja attiecīgās valsts normatīvie akti paredz šāda veida reģistrāciju) vai attiecībā uz saimnieciskās darbības veicējiem attiecīgās valsts normatīviem aktiem atbilstoši izdots dokuments par reģistrācijas vai saimnieciskās darbības veicēja faktu vai jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu). Minētais nosacījums attiecināms arī uz apakšuzņēmējiem, ko pretendents norāda savā piedāvājumā (atbilstoši nolikuma prasībām) un kam mītnes valsts ir ārvalstīs.


	3.2.
	Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 
Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Pretendents pierāda Pasūtītājam, ka tā rīcībā būs nepieciešamie resursi, iesniedzot personu, uz kuru iespējām Pretendents balstās, apliecinājumu (Nolikuma 5.pielikums) vai vienošanos par nepieciešamo resursu nodošanu pretendenta rīcībā norādot, ka:
 - tam būs nepieciešamie resursi, uz kuriem Pretendents balstījies, iesniedzot piedāvājumu;
- šie resursi Pretendentam tiks nodoti un būs Pretendenta rīcībā visu Iepirkuma līguma izpildes laiku (norādot konkrētus darbus kādi tiks veikti līguma izpildes laikā), gadījumā, ja ar Pretendentu tiks noslēgts iepirkuma līgums. 
Ja personai, kas paraksta apliecinājumu nav pārstāvības tiesības (saskaņā ar Latvijas Republikas Uzņēmuma reģistra informāciju vai, ja Pretendents ir reģistrēts ārvalstīs, saskaņā ar attiecīgās valsts kompetentas institūcijas izsniegtu dokumentu), tad klāt jāpievieno dokumentu, kas apliecina šis personas pārstāvības tiesības.
Pretendenta apakšuzņēmēji un personas uz kurām balstās  Pretendentam   jānorāda informācija EIS apakšsistēmas “Personas” izvēršamajā blokā   “apakšuzņēmēji”, sadaļās “Informācija par apakšuzņēmējiem” un sadaļā  “Informācija par personām, uz kuru spējām Pretendents balstās “.

	3.3.
	Pretendentam Līguma izpildē jānodrošina vismaz 1 (viens) speciālists ar arborista – kokkopja kvalifikāciju, kuram ir nokārtota motorzāģa operatora (vadītāja) apliecība.
	a) Pretendents iesniedz speciālistu sarakstu (Nolikuma 3.pielikums), kas darbosies Iepirkuma līguma ietvaros, ja Pretendents tiek atzīts par Iepirkuma uzvarētāju, klāt pievienojot sertifikātu/apliecību (kopija), kas pierāda speciālista kvalifikāciju, kā arī motorzāģa vadītāja kvalifikāciju apliecinoša apliecība (kopija);
b) ja speciālists nav Pretendenta darbinieks, jāiesniedz speciālista pašrocīgi parakstīts apliecinājums par gatavību piedalīties Līguma izpildē (Nolikuma 3.1.pielikums) (iesniedzams gadījumos, ja speciālists nav pretendenta piegādātājs, personu apvienības vai apakšuzņēmēja resurss);
c) Pēc vēlēšanās sarakstu var papildināt, uzrādot arī citu iesaistīto personālu, kas nepieciešams paredzēto darbu veikšanai;
d) Ja Pretendenta piedāvātais speciālists ir ārvalsts speciālists, Pretendentam jāiesniedz ārvalstī izsniegta licence, sertifikāts vai cits dokuments (kopija), kas apliecina attiecīgo pakalpojumu sniegšanas tiesības reģistrācijas valstī (ja šādu dokumentu nepieciešamību nosaka attiecīgās ārvalsts normatīvie tiesību akti).

	3.4.
	Pretendents savā pieteikumā norāda tās iepirkuma līguma daļas, kuras plāno nodot izpildei apakšuzņēmējiem, kā arī visus paredzamos apakšuzņēmējus, kuru sniedzamo pakalpojumu vērtība ir vismaz 10 000 euro vai lielāka, norādot katram šādam apakšuzņēmējam izpildei nododamo iepirkuma līguma daļu. Ar apakšuzņēmēju tiek saprasta pretendenta nolīgta persona vai persona, kuru apakšuzņēmējs nolīgusi pakalpojumu sniegšanai iepirkuma līguma izpildei.
	Pretendenta piesaistīto apakšuzņēmēju saraksts saskaņā ar Nolikuma 4. pielikuma pievienoto veidni norādot katram apakšuzņēmējam izpildei nododamo līguma daļu saskaņā ar tehnisko specifikāciju. Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Publisko iepirkumu likuma 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu noteicošajiem normatīvajiem aktiem apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā. 
Par apakšuzņēmējiem jāiesniedz katra apakšuzņēmēja apliecinājums (5.pielikums) par tā gatavību veikt tam izpildei nododamo līguma daļu saskaņā ar nolikumā pievienoto veidni.
Pretendenta apakšuzņēmēji un personas uz kurām balstās  Pretendentam   jānorāda informācija EIS apakšsistēmas ”Personas” izvēršamajā blokā   “apakšuzņēmēji”, sadaļās “Informācija par apakšuzņēmējiem” un sadaļā  “Informācija par personām, uz kuru spējām Pretendents balstās “.


[bookmark: _Hlk11744439]3.5. Saskaņā ar Publisko iepirkumu likuma 49.pantu Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 000 euro no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku (Eiropas vienotais iepirkuma procedūras dokuments, ko Pretendents var aizpildīt, tad saglabāt un iesniegt Pasūtītājam EIS e-konkursu apakšsistēmā, pieejams EIS: http://espd.eis.gov.lv/). Veidlapā jāaizpilda: I daļu; II daļas A-D iedaļas; III daļas A-D iedaļas; IV daļas A-C iedaļas; VI daļu. NB! ESPD III daļas D sadaļā "Citi izslēgšanas iemesli, kurus var noteikt līgumslēdzējas iestādes vai līgumslēdzējas dalībvalsts tiesību normās" jāiekļauj informācija par izslēgšanas iemesliem saskaņā ar Starptautisko un Latvijas Republikas nacionālo sankciju likuma 11.1 panta pirmo daļu un Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktu. Pretendents var Pasūtītājam iesniegt Eiropas vienoto iepirkuma dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Šajā punktā noteiktajā gadījumā Pretendentam kopā ar piedāvājumu nav jāiesniedz nolikuma 3.punktā norādītie dokumenti attiecībā uz kvalifikācijas prasību atbilstību. Ja Pretendents, kuram būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
4. IESNIEDZAMIE DOKUMENTI
4.1. Pieteikuma veidlapa: saskaņā ar Nolikuma 1. pielikumu;
4.2. Tehniskais piedāvājums: Tehniskais piedāvājums sevī iekļauj pretendenta apliecinājumu brīvā formā, atbilstoši kuram pretendents apņemas Iepirkuma līguma izpildē ievērot Tehniskajā specifikācijā noteiktās prasības. Pretendents iesniedz apliecinājumu par resursu pieejamību (Nolikuma 2.1. pielikums);
4.3. Finanšu piedāvājums saskaņā ar Nolikuma 7.pielikumu. Finanšu piedāvājumā piedāvātajās cenās iekļaujamas visas izmaksas, kas saistītas ar paredzamā līguma izpildi t.i. transporta izmaksas, nepieciešamā aprīkojuma, tehnikas, materiālu, iekārtu, darbaspēka izmaksas, kas jānosaka ne zemākas, kā valstī noteiktais minimālais atalgojums, visi riski, (t.sk. iespējamie sadārdzinājumi, inflācija, valstī noteiktās minimālās algas izmaiņas, u.c.) kā arī visus valsts un pašvaldību noteiktos nodokļus (izņemot PVN), nodevas un citas izmaksas, kas saistītas ar pakalpojuma izpildi). Pievienotās vērtības nodokļa likmi cenā neiekļauj, pievienotās vērtības nodoklis tiek piemērots saskaņā ar Latvijas Republikā spēkā esošajiem normatīvajiem aktiem. Papildus izmaksas, kas nav iekļautas un norādītas finanšu piedāvājumā, netiks ņemtas vērā, noslēdzot iepirkuma līgumu. 
4.5.Kopējā piedāvātā līgumcena bez PVN, jāieraksta EIS e-konkursu apakšsistēmas Finanšu piedāvājuma sadaļas ievadlaukā. (skatīt sadaļā “Prasības”).
4.6.  Apliecinājums par piesaistītajiem speciālistiem: saskaņā ar Nolikuma 3.pielikumu un ja speciālists nav pretendenta piegādātājs, personu apvienības vai apakšuzņēmēja resurss, speciālistu parakstīti apliecinājumi saskaņā ar Nolikuma 3.1.pielikuma formu;
4.7. Informācija par apakšuzņēmējiem: saskaņā ar Nolikuma 4. pielikuma formu un katra apakšuzņēmēja vai personas uz kuras iespējām balstās parakstīts apliecinājums saskaņā ar Nolikuma 5.pielikumu (tikai, ja tiek piesaistīti).
4.8. Apliecinājums par neatkarīgi izstrādātu piedāvājumu: saskaņā ar Nolikuma 6.pielikumu.
5. PRETENDENTU PIEDĀVĀJUMU VĒRTĒŠANA
5.1. Komisija slēgtās sēdēs atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību iepirkuma nolikumā noteiktajām prasībām un izvēlas atlasa Pretendentu saskaņā ar normatīvo aktu prasībām atbilstošu saimnieciski visizdevīgāko piedāvājumu, kuru nosaka, ņemot vērā zemāko cenu, katrai iepirkuma daļai.  
5.2. Piedāvājumu noformējuma pārbaude 
5.2.1. Komisija novērtē katra piedāvājuma noformējuma un sastāva atbilstību iepirkuma nolikumā noteiktajām prasībām;
5.2.2. Komisija noraida piedāvājumu, ja tiek konstatēta noformējuma būtiska neatbilstība nolikumā norādītajām prasībām.
5.3. Tehniskā un Finanšu piedāvājumu atbilstības pārbaude
5.3.1. [bookmark: _Toc477855483][bookmark: _Toc380655977]Komisija pārbauda, vai Tehniskais piedāvājums atbilst iepirkuma nolikuma prasībām un Finanšu piedāvājuma prasībām.
5.3.2. Komisija pārbauda vai pretendenta finanšu piedāvājumā nav aritmētisku kļūdu. Ja Komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot piedāvājumu, Komisija ņem vērā Komisijas veikto aritmētisko kļūdu labojumus.
5.3.3. Ja konstatēta neatbilstība starp EIS e-konkursu apakšsistēmas finanšu piedāvājuma sadaļas ievadlaukā ievadīto cenu un finanšu piedāvājuma veidlapā norādīto, tad noteicošā ir finanšu piedāvājuma veidlapā norādītās cenas.
5.3.4.  Komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53.panta noteikumiem. Ja Komisija konstatē, ka ir iesniegts nepamatoti lēts piedāvājums, tas tiek noraidīts.
5.3.5. Komisija noraida Pretendentu, ja:
5.3.5.1.  Pretendents nav norādījis kādu vienības cenas izmaksu vai iesniedzis tukšu Nolikuma 8.pielikumu;
5.3.5.2.  finanšu piedāvājuma formāts neatbilst iepirkuma Nolikumā izvirzītajām prasībām;
5.3.5.3. Komisijai ir tiesības izslēgt Pretendentu no turpmākās dalības iepirkumā, ja Pretendents, Komisijas noteiktajā termiņā, nav sniedzis Komisijas pieprasīto precizējošo informāciju.
5.4. 	Pretendentu atlase: 
5.4.1. Komisija vērtē  nolikuma 3. punktā noteikto prasību izpildi.
5.4.2. Ja pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem kandidātiem un pretendentiem. Termiņu nepieciešamās informācijas vai dokumenta iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
5.4.3. Ja pasūtītājs saskaņā ar PIL 41.panta sesto daļu ir pieprasījis izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši pasūtītāja noteiktajām prasībām, pasūtītājs piedāvājumu vērtē pēc tā rīcībā esošās informācijas.
5.4.4. Pretendents, kura piedāvājums (t.sk. saskaņā ar nolikumu un Publisko iepirkumu likumā noteikto papildus sniegtais skaidrojums vai papildus informācija) neatbilst kādai no iesniedzamo  dokumentu prasībām vai nesatur noteikto informāciju, tiek izslēgts no turpmākas dalības iepirkumā. Komisija pieņemot šādu lēmumu, ņem vērā samērīguma principu un nenoraida piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
5.4.5. Ja Komisija, veicot piedāvājuma vērtēšanu kādā no Nolikuma 5. punktā norādītajiem posmiem konstatē, ka kāds no Nolikuma 3. un 4.punktā norādītajiem dokumentiem (un/vai informācija) nav iesniegts, vai iesniegtā dokumentācija neatbilst Nolikuma noteiktām prasībām noraidīti iepriekšējā vērtēšanas posmā. Komisija noraida piedāvājumu, ja tas neatbilst attiecīgajā vērtēšanas posmā noteiktajām prasībām.
5.4.6. Ja pretendenta piedāvājums tiek noraidīts, pasūtītājs pārbaudi veic attiecībā uz nākamo pretendentu, kuram iepirkuma procedūrā būtu piešķiramas iepirkuma līguma slēgšanas tiesības.
5.5. Līguma slēgšanas tiesības tiks piešķirtas pretendentam, kurš atbilst visām Konkursā noteiktajām prasībām un ir iesniedzis piedāvājumu ar zemāko piedāvāto līgumcenu. 
5.6. Ja Pasūtītājs, pirms pieņem lēmumu par iepirkuma līguma slēgšanu, konstatē, ka piedāvājumu novērtējums atbilstoši izraudzītajam piedāvājumam vairākiem pretendentiem ir vienāds, līguma slēgšanas tiesības tiks piešķirtas tam pretendentam, kura veiktās vidējās darba devēja sociālās iemaksas apmērs uz vienu nodarbināto pēdējo sešu mēnešu laikā ir vislielākais. Komisija šādā gadījumā pieprasa pretendentiem informāciju par pēdējo sešu mēnešu laikā veikto vidējo sociālās apdrošināšanas iemaksu apmēru un vidējo nodarbināto skaitu.
5.7.  Gadījuma, ja arī pēc 5.6. punktā noteiktā izvēles kritērija joprojām vismaz divu piedāvājumu novērtējums ir vienāds, tiek veikta atklāta izloze par iepirkuma līguma slēgšanas tiesību piešķiršanu. Pretendentus par izlozes vietu, datumu un laiku informē vismaz 1 (vienu) darba dienu iepriekš. Piedalīšanās izlozē ir brīvprātīga. Ja uzaicinātais pretendents neierodas uz izlozi, viņam nav tiesību celt iebildumus par izlozes rezultātiem.
5.7.1. Izlozes kārtība:
5.7.1.1. uz izlozi tiek aicināti pretendenti, kuru piedāvājums pēc izvērtēšanas joprojām ir vienāds;
5.7.1.2. ja pretendents neierodas uz izlozi, tā norit bez pretendenta klātbūtnes;
5.7.1.3. izlozi uzsāk tas pretendents (vai viņa vietā – Komisija, ja pretendents nav ieradies), kurš piedāvājumu iesniedzis pirmais;
5.7.1.4. atklātā izlozē piedalās komisijas locekļi;
5.7.1.5. izlozes gaitu protokolē;
5.7.1.6. Iepirkuma līguma slēgšanas tiesības piešķir pretendentam, kurš izlozējis aizvērtu aploksni, kurā iekļauta norāde par līguma slēgšanas tiesību piešķiršanu.
5.8. Par Komisijas pieņemto lēmumu Pasūtītājs informēs visus pretendentus 3 (trīs) darba dienu laikā, nosūtot paziņojumu Pircēja profilā https://www.eis.gov.lv/EKEIS/Supplier/Procurement/172579, pretendenta norādīto elektronisko pasta adresi (E-pastu).
6. IZSLĒGŠANAS GADĪJUMU PĀRBAUDE
6.1. Lai pārbaudītu, vai uz pretendentu neattiecas PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punkta noteiktie izslēgšanas noteikumi, Komisija rīkojas atbilstoši PIL 42. panta nosacījumiem. Ja Komisija konstatē, ka pretendents būtu izslēdzams no dalības iepirkuma procedūrā, Komisija uzticamības nodrošināšanai iesniegtos pierādījumus vērtē atbilstoši PIL 43. panta nosacījumiem. 
6.2. Starptautisko un Latvijas Republikas nacionālo sankciju likuma 11.1 pantā noteikto izslēgšanas gadījumu pārbaudi Komisija veiks likumā noteiktajā kartībā.
7. [bookmark: _Toc482104125]IEPIRKUMA PĀRTRAUKŠANA
7.1. Pasūtītājs pieņem lēmumu pārtraukt iepirkuma procedūru Ministru kabineta 2017.gada 28.februāra noteikumu Nr.107 "Iepirkuma procedūru un metu konkursu norises kārtība" paredzētajos gadījumos, kā arī tad, kad par to lēmusi Iepirkumu uzraudzības biroja iesniegumu izskatīšanas komisija saskaņā ar Publisko iepirkumu likumu. Citos gadījumos Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums. 
8. IEPIRKUMA LĪGUMA SLĒGŠANA
8.1. Pamatojoties uz pretendenta piedāvājumu, ar Komisijas izraudzīto pretendentu (turpmāk – Uzvarētājs) pasūtītājs slēdz iepirkuma līgumu.
8.2. Pasūtītājs slēgs ar izraudzīto pretendentu iepirkuma līgumu katrai iepirkuma daļai atsevišķi, pamatojoties uz pretendenta piedāvājumu un saskaņā ar Nolikuma noteikumiem un iepirkuma līguma projektu (8. pielikums).
8.3. Uzvarētājam iepirkuma līgums elektroniski jāparaksta un jānosūta pasūtītājam 5 (piecu) darbdienu laikā no dienas, kad iepirkuma līgums nosūtīts Pretendentam (elektroniski uz piedāvājumā norādīto e-pasta adresi vai e-Adresi). Ja norādītajā termiņā pretendents neparaksta iepirkuma līgumu, tas tiek uzskatīts par atteikumu slēgt iepirkuma līgumu. 
8.4. Ja izraudzītais Uzvarētājs atsakās slēgt iepirkuma Līgumu vai atbilstoši iepirkuma nolikuma 8.3.punktā paredzētajam, pasūtītāja noteiktajā laikā nav parakstījis iepirkuma līgumu, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš iesniedzis piedāvājumu ar zemāko līgumcenu, vai pārtraukt iepirkumu, neizvēloties nevienu piedāvājumu. Ja nākamais pretendents atsakās slēgt iepirkuma līgumu, Komisija pieņem lēmumu pārtraukt iepirkumu, neizvēloties nevienu piedāvājumu.
8.5. Ja piedāvājumu iesniedza piegādātāju apvienība, tai iepirkuma līguma slēgšanas tiesību iegūšanas gadījumā ir pienākums 10 (desmit) dienu laikā no brīža, kad  Komisija nosūtījusi lēmumu par līguma slēgšanas tiesību piešķiršanu, un pirms iepirkuma līguma noslēgšanas pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu.
8.6. Iepirkuma līgumu ar izraudzīto pretendentu slēdz ne agrāk kā nākamajā darbadienā pēc PIL 60. panta septītajā daļā norādītā nogaidīšanas termiņa beigām, ja Iepirkumu uzraudzības birojā nav PIL 68. pantā noteiktajā kārtībā iesniegts iesniegums par iepirkuma procedūras pārkāpumiem. 
9. PERSONU DATU AIZSARDZĪBA
9.1. Pasūtītājs pretendentu piedāvājums iekļauto informāciju, kas saistīta ar konkrētām fiziskām personām (turpmāk – Personas dati), izmatos komunikācijas nodrošināšanai ar Pretendentu pārstavjiem, iesniegto piedāvājumu atbilstības izvērtēšanai, kā arī citu normatīvos aktos noteikto pienākumu, kas attiecas uz publiskā iepirkuma procesa nodrošināšanu, veikšanai. Personas dati tiks glabāti normatīvos aktos noteiktā kārtībā un noteikto laika periodu.  
10. PIELIKUMI
10.1. 1.pielikums – Pieteikuma veidlapa;
10.2. 2.pielikums – Tehniskā specifikācija;
10.3. 2.1. pielikums –Apliecinājums par resursu pieejamību;
10.4. 3.pielikums – Apliecinājums par piesaistītajiem speciālistiem;
10.5. 3.1.pielikums – Speciālista apliecinājuma veidlapa;
10.6. 4. pielikums – Informācija par apakšuzņēmējiem;
10.7. 5. pielikums – Apakšuzņēmēja vai personas, uz kuru iespējām pretendents balstās, apliecinājuma veidlapa;
10.8. 6. pielikums– Apliecinājums par neatkarīgi izstrādātu piedāvājumu;
10.9. 7.pielikums -Finanšu piedāvājums( atsevišķa datne);
10.10.  8. pielikums – Līguma projekts.


1.pielikums
Atklāta konkursa “Arboristu pakalpojumi Aizkraukles novada administratīvajā teritorijā”, iepirkuma identifikācijas Nr. AND 2026/55 nolikumam

PIETEIKUMA VEIDLAPA
 Atklātam konkursam “Arboristu pakalpojumi Aizkraukles novada administratīvajā teritorijā”, 
( iepirkuma identifikācijas Nr. AND 2026/55)
iepirkuma _____daļa (norāda iepirkuma daļu uz kuru piesakās).

	Pasūtītājs:
	Aizkraukles novada pašvaldība
Reģ.Nr. 90000074812
Adrese: Lāčplēša iela 1A, Aizkraukle, Aizkraukles novads

	Pretendents 
(nosaukums, reģ.Nr., adrese)
	

	Pretendenta kontaktpersona:
(vārds, uzvārds, telefons, e-pasts)
	

	Bankas nosaukums, konts
	

	Persona (vārds, uzvārds) un tiesiskais pamats, kas būs līguma paraksttiesīgā persona no pretendenta puses, līguma slēgšanas tiesību piešķiršanas gadījumā.
	

	Pretendenta atbilstība mazajam, vidējam vai mikrouzņēmuma statusam
	Pretendenta atbilstība mikrouzņēmuma[footnoteRef:1], mazajam[footnoteRef:2] vai vidējam[footnoteRef:3] uzņēmuma statusam (jānorāda atbilstošo) [1:  Mikrouzņēmums ir uzņēmums, kurā nodarbināti mazāk nekā 10 darbinieku un uzņēmuma gada apgrozījums un/vai gada bilances kopsumma nepārsniedz 2 miljonus euro.]  [2:  Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;]  [3:  Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.] 


	Personas, kurām kandidātā vai pretendentā ir izšķiroša ietekme uz līdzdalības pamata normatīvo aktu par koncerniem izpratnē[footnoteRef:4] (atzīmēt atbilstošo ar “x” un norādīt): [4:  Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem: 1) uzņēmumam sabiedrībā ir balsstiesību vairākums; 2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu; 3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu; 4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.
] 


	nav personu, kurām pretendentā ir izšķiroša ietekme:
	


vai
-šādām personām ir izšķiroša nozīme:
 (ja ir, tad norādīt personas):
	


_______________________________

	Citas personas (ja attiecināms)
	


Iesniedzot piedāvājumu Atklātā konkursā “Arboristu pakalpojumi Aizkraukles novada administratīvajā teritorijā”, ( iepirkuma identifikācijas Nr. AND 2026/55), Pretendents apliecina un garantē, ka:
1. Pretendentam ir skaidras un saprotamas tā tiesības un pienākumi, Nolikumā noteiktās prasības piedāvājuma sagatavošanai, iepirkuma priekšmets;
1. Pretendents ir iepazinies ar Nolikumu, atzīst to par pareizu un atbilstošu, līdz ar ko necels pretenzijas par to, un atzīst, ka iepirkuma Komisija ir nodrošinājusi Pretendentam iespēju bez attaisnojama riska sagatavot un iesniegt piedāvājumu;
1. 	Pretendents ir pilnā apjomā iepazinies ar veicamo darbu apjomu un atzīst šo iegūto informāciju par pietiekamu, lai veiktu Atklāta konkursa priekšmetā norādītos darbus; 
1. Pretendentam ir pienācīga rīcībspēja un tiesībspēja, lai slēgtu iepirkuma Līgumu atbilstoši šā iepirkuma Tehniskās specifikācijas un citu iepirkuma dokumentu prasībām, ka piedāvājums sagatavots atbilstoši Atklāta konkursa dokumentu prasībām;
1. Pretendents apliecina piedāvājumā sniegto ziņu patiesumu;
1. Pretendenta piedāvājums izstrādāts neatkarīgi 	no konkurentiem un bez konsultācijām, līgumiem vai vienošanām, vai cita veida saziņas ar konkurentiem, un Pretendentam nav konkurenci ierobežojošas priekšrocības iepirkuma procedūrā.
1. Saistībā ar 2022. gada 8. aprīļa Eiropas Komisijas Padomes regulu (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (turpmāk – Regula), kas stājās spēkā 2022. gada 9. aprīlī, apliecina, ka, ja pretendentam tiks piešķirtas iepirkuma līguma slēgšanas tiesības, attiecībā uz pretendentu nepastāv regulas 5.k panta 1.punktā norādītie apstākļi, proti:
6. pretendents nav Krievijas valstspiederīgais vai fiziska vai juridiska persona, vienība vai struktūra, kas veic uzņēmējdarbību Krievijā;
6. pretendents nav juridisko personu, vienību vai struktūru, kuras īpašumtiesības vairāk nekā 50% apmērā tieši vai netieši pieder Regulas 5.k panta 1.punkta a) apakšpunktā minētajai vienībai;
6. pretendents nav fizisku vai juridisku personu, vienību vai struktūru, kas darbojas kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, tostarp, ja ir attiecināms, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē (attiecināms arī uz pretendenta struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.).
Ar šo mēs iesniedzam savu piedāvājumu, kas sastāv no šī pieteikuma, kam pievienoti dokumenti saskaņā ar konkursa Nolikuma prasībām.
[bookmark: _Hlk36201446]Ar šo mēs apliecinām, ka, sagatavojot un iesniedzot šo piedāvājumu, ir izpildītas Eiropas Parlamenta un Padomes 2016. gada 27. aprīļa Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti, ar kuru atceļ Direktīvu 95/46/EK (Vispārīgā datu aizsardzības regula), prasības attiecībā uz tām fiziskajām personām, kuras norādītas piedāvājumā.

	Pretendenta pārstāvēt tiesīgās personas amats, vārds, uzvārds un paraksts** un datums**
	


** Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu.

2.pielikums 
Atklāta konkursa “Arboristu pakalpojumi Aizkraukles novada administratīvajā teritorijā”, iepirkuma identifikācijas Nr. AND 2026/55 nolikumam
(attiecināma uz visām iepirkuma daļām)
TEHNISKĀ SPECIFIKĀCIJA
[bookmark: _Hlk140565517]Pakalpojuma sniegšana: Aizkraukles novada  administratīvā teritorijā koku  kopšana un ciršana atbilstoši atļaujām koku ciršanai ārpus meža (tajā skaitā – kapsētās). 
Pakalpojuma izpildes termiņš: 
12 (divpadsmit) mēneši no līguma noslēgšanas dienas
1. Pakalpojuma kvalitātes līmenis
1.1. Pakalpojuma izpildes laikā jāievēro Ministru kabineta 2012. gada 2. maija noteikumi Nr. 309 "Noteikumi par koku ciršanu ārpus meža" un  Eiropas Arboristu padomes izstrādāto Eiropas koku kopšanas standartu. 2021.gada 17.novembra Aizkraukles novada pašvaldības domes saistošie noteikumi Nr. 2021/23 “Par koku ciršanu ārpus meža Aizkraukles novada pašvaldības administratīvajā teritorijā”, 2024.gada 21.marta Aizkraukles novada domes saistošie noteikumi Nr. 2024/4 “Par Aizkraukles novada pašvaldības kapsētu darbības un uzturēšanas kārtību” u.c. Latvijas Republikas normatīvo aktu prasības.
1.2. Koku ciršana un kopšana veicama atbilstoši pēc Pašvaldības rakstiska pieteikuma (atbildīgās personas e-pasts vai elektroniski parakstīta vēstule) saņemšanas.
1.3. Nepieciešamības gadījumā darbi jāsaskaņo ar Pašvaldību un pazemes un/vai virszemes komunikāciju turētajiem.
1.4. Darbus veic sertificēti speciālisti (arboristi/kokkopji), kam ir atbilstoša pieredze un nepieciešamās zināšanas, profesionālu un atbilstošu tehniku, inventāru un līdzekļiem.
1.5. Avārijas situācijās esošo koku (stipra vēja, vētras vai citu neparedzamu apstākļu dēļ nolūzuši, bīstami sasvērušies, aizlūzuši) novākšana, nozāģēšana tiek veikta nekavējoties pēc pasūtītāja pieteikuma (tai skaitā - brīvdienās un svētku dienās) un pēc Pašvaldības pārstāvja telefoniska, īsziņas vai WhatsApp ziņojuma saņemšanas. Darbi ir jāuzsāk ne vēlāk kā 4 (četru) stundu laikā pēc pieteikuma saņemšanas, iepriekš izvērtējot apstākļus, kas var ietekmēt darbu uzsākšanu. Ja darbu uzsākšana noteiktajā termiņā nav iespējama, izpildītājam nekavējoties jāinformē pasūtītājs, norādot konstatētos apstākļus, kas kavē darbu uzsākšanu.
1.6. Pretendenta tehniskais nodrošinājums, kas nepieciešams koku vainagu veidošanas un koku nozāģēšanas pakalpojumu savlaicīgai un kvalitatīvai veikšanai:
· Motorzāģis, zaru zāģis, augstgriezis, virve – 3-4 m, trose līdz 3 m, aizsardzības sistēmas vismaz divas, karabīnes, pacēlājs;
· Celmu frēze;
·  Atbilstošs transportlīdzeklis, lai nodrošinātu operatīvu zaru, koksnes un celmu novākšanu. Transportēšanas attālums līdz 20 km.
1.7. Nozāģēto koku celmu augstums nedrīkst pārsniegt 20 (divdesmit) cm.
1.8. Nozāģētie koki jāatzaro un jāsagarina:
· ozoli, oši, liepas, priedes, egles – 3 m nogriežņos;
· pārējie lapu koki un lielie zari ar diametru lielāku par 10 cm – malka 1m nogriežņos.
1.9. Darba veikšanai jānodrošina drošības līdzekļu uzstādīšana – zāģēšanas vietas pa perimetru jāierobežo ar aizsarglentēm, barjerām vai konusiem atbilstoši normatīvajiem aktiem. Nepieciešamības gadījumā jāorganizē transporta kustība.
1.10. Objektā pastāvīgi jānodrošina kārtība un tīrība. Beidzot vai pārtraucot strādāšanu, darba vieta jāatbrīvo no zāģmateriāliem, zariem, zāģu skaidām, kas jāizved dienas laikā.
1.11. Izpildītājs pēc Pakalpojuma izpildes veic Pakalpojuma izpildes vietas sakārtošanu, t.sk., koksnes, zaru un skaidu savākšanu un transportēšanu un, nepieciešamības gadījumā, zemes virskārtas uzbēršanu un nolīdzināšanu. Visi zari un sagarinātais sortiments jānogādā Pasūtītāja norādītā adresē.
1.12. Darba vietā nav atļauts vides piesārņojums ar sadzīves atkritumiem, izlietu degvielu, eļļām un citām vielām.
1.13. Izpildītājs pirms un pēc Pakalpojuma sniegšanas veic Objekta foto fiksāciju (foto fiksācijā jābūt digitāli norādītam datumam, laikam, ģeolokācijas vietai vai adresei, darbu apjomu raksturojošiem mērījumiem).
2. Koku vainagu kopšana un veidošana
2.1. Uzsākot koku vainagu veidošanu un zaru griešanu, kā arī koka zāģēšanu, iepriekš jāveic uzmanīga koka apskate, jānovērtē tā stāvoklis, izskats, uzbūves īpatnības un stabilitāte.
2.2. Koku vainagu veidošana jāveic atbilstoši koku ģints, sugas un šķirnes augšanas un zarošanās īpatnībām, atbilstošos laika apstākļos, lai neradītu traumas un bojājumus augiem, īpaši jāizvērtē koku spēja norobežot ievainojumus un aizaudzēt griezumu rētas.
2.3. Koku kopšana:
Uzsākot koku vainagu veidošanu un zaru griešanu, iepriekš jāveic uzmanīga koka apskate, jānovērtē tā stāvoklis, izskats, uzbūves īpatnības un stabilitāte. Koka sakopšana, sevī ietver vienu vai vairākas sekojošas darbības:
2.3.1. strukturāla vainaga veidošana (formas veidošana) – vainaga arhitektūras veidošana, lai izveidotu stabilu, vainaga struktūru. Kopšanas darbi notiek visā vainagā. Vienā kopšanas reizē nav pieļaujams nozāģēt vairāk par 25% no kopējās lapu virsmas;
2.3.2. vainaga samazināšana – koka vainaga izmēra samazināšana, pēc iespējas saglabājot tā dabisko formu. Zaru galus nogriež līdz iekšējiem sānu zariem vai stumbram. Nedrīkst izmantot galotņojošos griezumus. Izmantojot samazināšanas griešanu, atlikušā zara diametram jābūt vismaz 1/3 no tā zara diametra, kas tiek nogriezts. Paliekošais sānu zars ir jāizvēlas tā, lai nodrošinātu vainagam plūdlīniju formu. Nav pieļaujams nozāģēt vairāk kā 20% no kopējās lapotnes apjoma;
2.3.3. vainaga daļas samazināšana (vainaga vienpusēja samazināšana) – veicama, lai koka vainaga paplašināšanās nenonāk konfliktā ar ēkām vai infrastruktūru. Koka zaru samazināšana/īsināšana novēršot traucējumus infrastruktūrai un citiem kokiem;
2.3.4. vainaga augšdaļas samazināšana – koku stabilizēšana drošības apsvērumu dēļ, kā arī gadījumos, kad koks sāk dabīgi samazināt savus vainaga parametrus, veidojot sekundāro vainagu;
2.3.5. mākslīga vainaga formas veidošana – vainaga veidošana, esošās formas uzturēšana vai atjaunošana;
2.3.6. vainaga tīrīšana – nokaltušu, kalstošu, slimu, krustojošos, karājošos, vāji iestiprinātu, atpalikušu zaru nozāģēšana, svešķermeņu un kāpelējošu augu noņemšana;
2.3.7. vainaga pacelšana – zemāko zaru nogriešana, vainagam aizņemot ne mazāk kā 2/3 kopējā augstuma;
2.3.8. vainaga retināšana – sekundāru un atpalikušu zaru daļas noņemšana visā vainagā;
2.3.9. vecu koku vainagu atjaunošana – pakāpeniska koka vainaga samazināšana.
2.4. 
2.5. 
2.6. 
2.4. Atsevišķa zara zāģēšana, piemēram, aizlūzis, bīstams zars.
2.5. Koku nozāģēšana – koki tiek zāģēti pa daļām, izmantojot kāpšanas metodi vai pacēlāju. Nozāģētās daļas tiek nolaistas izmantojot palīglīdzekļus (virves, troses, vinču u.c.) netraumējot zem koka esošo teritoriju, kā arī būves un ēkas.
2.6. Pakalpojuma vides aizsardzības prasības – jāveic koku, krūmu nozāģēšana, atvašu izgriešana un koku vainagu kopšana un veidošana, ievērojot attiecīgās koku sugas augšanas prasības.
3. Prasības koku kopšanai un zāģēšanai
3.1.  Koku zāģēšanu var veikt izmantojot virves tehniku, nepieciešamības gadījumā ar pacelšanas tehniku (bīstamiem kokiem), koku vainagu kopšanu aizliegts veikt izmantojot kāpšļus vai citas tehnikas, kas var radīt mehāniskus stumbra bojājumus.
3.2. Darba vietā nav pieļaujama vides piesārņošana ar izlietu degvielu, eļļām vai citām vielām, kā arī nav pieļaujama pieguļošo teritoriju piegružošana ar šķeldmateriālu un skaidām.
3.3. Darbi jāveic ievērojot darba un tehnikas drošības pasākumus, nebojājot apkārtējās ēkas, būves, aprīkojumus, labiekārtojuma elementus, apstādījumus, pilsētas inženierkomunikāciju tīklus u.c. Zāģēšanas vieta pa perimetru jāierobežo ar aizsarglentēm vai barjerām atbilstoši normatīvajiem aktiem.
3.4. Ja objektā tiek izmantots  motorzāģis, motorzāģa vadītājam jābūt atbilstošai apliecībai par motorzāģa izmantošanu.
3.5. Ja tas nepieciešams, pirms darbu uzsākšanas saņemt atļauju un organizēt ielu un gājēju ietvju daļēju vai pilnīgu slēgšanu. Darbu veikšanas laikā, nepieciešamības gadījumā, organizēt transporta un gājēju kustību un informatīvu zīmju uzstādīšanu, darba vietas norobežošanu.
3.6. Pēc katra koka vainaga veidošanas, kopšanas vai zāģēšanas darbiem jāveic darba vietas sakārtošana, lai neapgrūtinātu gājēju un autotransporta pārvietošanos.
3.7. Celma frēzēšana.
Koka celma izfrēzēšana tiek veikta ne mazāk kā 15 cm zem augsnes virskārtas. Celma diametra uzmērīšana tiek veikta celma platākajā virszemes daļā:
[image: ]
Pusēm vienojoties var tikt pārskatīts celma izfrēzēšanas darba uzdevums, piemēram, gadījumos, ja celms ir tuvu infrastruktūrai, nogāzēs vai citos gadījumos, kad celma izfrēzēšana nav lietderīga vai tehniski iespējama.
3.8. Celma izraušana.
Koka celma izraušana tiek veikta, izraujot koka stumbra daļu un izgāzušās saknes. Celma diametra uzmērīšana tiek veikta virs sakņu kakla platākajā virszemes daļā:
[image: Attēls, kurā ir zīmējums, bērnu māksla, klipkopa, māksla

Apraksts ģenerēts automātiski]
Pusēm vienojoties var tikt pārskatīts celma izraušanas darba uzdevums, piemēram, gadījumos, ja celms ir tuvu infrastruktūrai, nogāzēs vai citos gadījumos, kad celma izraušana nav lietderīga vai tehniski iespējama.
3.9. Koksnes šķeldošana veicama Pasūtītāja radītajai koksnei, kas novietojama Pasūtītāja norādītajā adresē. Koksnes šķeldošanas apjoms tiek noteikts pirms darbu uzsākšanas, veicot foto fiksāciju ar apjomu uzmērījuma instrumentu, piemēram mērlatu. Sekojoši apjoma daudzums nosakāms iegūtiem rādījumiem, piemērojot koksnes kaudzes formai atbilstošu tilpuma noteikšanas aprēķinu.
3.10. Nolauztu, nolūzušu, bīstami sasvērušos un aizlūzušu koku novākšana un nozāģēšana jāveic nekavējoties pēc Pasūtītāja pieprasījuma, ja meteoroloģiskie apstākļi pieļauj darbu veikšanu.
3.11. Pretendents drīkst izteikt ierosinājumus un priekšlikumus koku vainagu kopšanai. Ja kāda koka vainaga kopšana nav mērķtiecīga vai nepieciešami citi risinājumi, informēt par to Pasūtītāja atbildīgo kontaktpersonu.
3.12. Ja darbi veicami  kapu teritorijā, pārvietoties ar tehnikas vienībām pa zaļo zonu, kur atrodas identificējami apbedījumi (kapu plāksnes, apmales, pieminekļi, nožogojumi u.c.) ir aizliegts.  Iebraukšana zaļajā zonā visām tehnikas vienībām veicama iepriekš izvērtējot iebraukšanas iespējas. Ja vizuāli redzams iesēdums gruntī, tad augsnes struktūra var nebūt stabila un tādā gadījumā jāizvēlas cits piebraukšanas virziens darba vietai. 
3.13. Likvidētā koksne paliek Pasūtītāja īpašumā. Sazāģētos kokus iepriekš saskaņojot ar Pasūtītāja atbildīgo kontaktpersonu Izpildītājs nogādā norādītajā krautuvē. Izpildītājs sašķeldo zarus darbu veikšanas vietā un šķeldu nogādā Pasūtītāja norādītajā krautuvē. 
3.14. Bīstamo koku zāģēšana kapos – koki tiek zāģēti pa daļām, lai nozāģētie koki, zari nesabojātu apbedījuma piemiņas simbolus un apstādījumus.
3.15. Izpildītājs ir pilnībā atbildīgs par trešajai personai nodarīto kaitējumu (civiltiesiskā apdrošināšana), kas radusies darbu izpildes laikā un/vai nekvalitatīvi veikto vai neveikto darbu izpildes dēļ. 
3.16. Darba daudzumu apjoms Līguma izpildes laikā var mainīties 30% apmērā (var tikt palielināts  vai samazināts).
3.17. Tehniskās specifikācijas aktualizācijas datums 2026. gada 25. maijs.



2.1. pielikums
Atklāta konkursa “Arboristu pakalpojumi Aizkraukles novada administratīvajā teritorijā”, iepirkuma identifikācijas Nr. AND 2026/55 nolikumam

APLIECINĀJUMS PAR RESURSU PIEEJAMĪBU
Atklātam konkursam “Arboristu pakalpojumi Aizkraukles novada administratīvajā teritorijā”, 
( iepirkuma identifikācijas Nr. AND 2026/55)
iepirkuma _____daļa (norāda iepirkuma daļu uz kuru piesakās).

Pretendentam_______________________________ ir visi nepieciešamie resursi 

savlaicīgai un kvalitatīvai darbu veikšanai.


	


	Pretendenta likumiskā vai pilnvarotā pārstāvja amats, vārds, uzvārds un paraksts* un datums*


*Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu


3. pielikums
Atklāta konkursa “Arboristu pakalpojumi Aizkraukles novada administratīvajā teritorijā”, iepirkuma identifikācijas Nr. AND 2026/55 nolikumam

APLIECINĀJUMS
par piesaistītajiem speciālistiem
Atklātam konkursam “Arboristu pakalpojumi Aizkraukles novada administratīvajā teritorijā”, 
( iepirkuma identifikācijas Nr. AND 2026/55)
iepirkuma _____daļa (norāda iepirkuma daļu uz kuru piesakās).
Nolikuma 3.3. apakšpunkta prasības izpilde

	
Nr. p.k.
	
Vārds, Uzvārds
	Amata nosaukums līguma izpildē
	Sertifikāta nosaukums/izglītības doumenta nosaukums, numurs, izdošanas datums un dokumenta izsniedzējs
	
Speciālista kontakttālrunis
	Līgumattiecību pamats šajā iepirkuma procedūrā*

	1.
	
	
	
	
	

	
	
	
	
	
	



* norāda piesaistītā speciālista līgumattiecību pamatu piedāvājuma iesniegšanas brīdī ir: 
A - pretendenta (pretendents, personālsabiedrības biedrs, personu apvienības dalībnieks vai speciālists ir darba tiesiskās attiecībās ar tiem (darbinieks vai darba ņēmējs)),
B - apakšuzņēmēja,
C - persona, kurai ir pastāvīgās prakses tiesības un kas tiks piesaistīta uz darba līguma pamata konkrētā līguma izpildē.
Ja speciālistam nav tiesisku attiecību ar pretendentu, personālsabiedrības biedru, personu apvienības dalībnieku vai apakšuzņēmēju (nav darbinieks vai darba ņēmējs), norādīt, kādā statusā speciālistu plānots piesaistīt darbu izpildē.
	[bookmark: _Hlk137712826]

	Pretendenta likumiskā vai pilnvarotā pārstāvja amats, vārds, uzvārds un paraksts* un datums*


*Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu



3.1. pielikums
Atklāta konkursa “Arboristu pakalpojumi Aizkraukles novada administratīvajā teritorijā”, iepirkuma identifikācijas Nr. AND 2026/55 nolikumam

SPECIĀLISTA APLIECINĀJUMS

Vieta 
Ar šo [speciālista, vārds, uzvārds, dokumenta Nr.] apliecina, ka, ja pretendents [nosaukums, reģ. Nr., juridiskā adrese] tiks atzīts par uzvarētāju Konkursā, apņemas veikt [norādīt atbilstošo specialista kvalifikāciju] pienākumus. 



	Speciālista, vārds, uzvārds un paraksts** un datums**



** Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu.



4. pielikums
Atklāta konkursa “Arboristu pakalpojumi Aizkraukles novada administratīvajā teritorijā”, iepirkuma identifikācijas Nr. AND 2026/55 nolikumam
INFORMĀCIJA PAR APAKŠUZŅĒMĒJIEM [footnoteRef:5] [5:  Pretendents informāciju par paredzētajiem apakšuzņēmējiem sniedz, ņemot vērā Nolikumā sniegto informāciju par būvdarbiem.] 

Atklātam konkursam “Arboristu pakalpojumi Aizkraukles novada administratīvajā teritorijā”, 
( iepirkuma identifikācijas Nr. AND 2026/55)
iepirkuma _____daļa (norāda iepirkuma daļu uz kuru piesakās).
Nolikuma 3.4. apakšpunkta prasības izpilde

1. Informācija iesniedzama tikai par tiem apakšuzņēmējiem, kuru nododamā sniedzamo darbu vērtība katram apakšuzņēmējam ir vismaz 10 000 euro. (ja tādi tiek iesaistīti)[footnoteRef:6]: [6:  Gadījumā, ja līguma(-u) izpildē nav paredzēts piesaistīt apakšuzņēmējus, šī veidlapa nav jāaizpilda un nav jāiesniedz.] 


	
	Apakšuzņēmēja
nosaukums, reģistrācijas
numurs, adrese un
kontaktpersona
	Nododamo darbu apjoms
(EUR bez PVN)
	Īss apakšuzņēmēja veicamo darbu
apraksts

	1
	
	
	

	2
	
	
	

	[bookmark: _Hlk129260787]


	Pretendenta likumiskā vai pilnvarotā pārstāvja amats, vārds, uzvārds un paraksts* un datums*


*Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu


[bookmark: _Hlk126839954]5. pielikums
Atklāta konkursa “Arboristu pakalpojumi Aizkraukles novada administratīvajā teritorijā”, iepirkuma identifikācijas Nr. AND 2026/55 nolikumam

APAKŠUZŅĒMĒJA VAI 
PERSONAS, UZ KURAS IESPĒJĀM PRETENDENTS BALSTĀS,
APLIECINĀJUMS
Atklātam konkursam “Arboristu pakalpojumi Aizkraukles novada administratīvajā teritorijā”, 
( iepirkuma identifikācijas Nr. AND 2026/55)
iepirkuma _____daļa (norāda iepirkuma daļu uz kuru piesakās).
Nolikuma 3.2. un 3.4. apakšpunkta prasības izpilde

Vieta

Ar šo [apakšuzņēmēja, personas nosaukums, reģistrācijas numurs un juridiskā adrese] apliecina, ka, ja pretendents [nosaukums, reģ. Nr., juridiskā adrese] tiks atzīts par uzvarētāju Konkursā, mūsu sabiedrība kā apakšuzņēmējs / persona, uz kuras iespējām pretendents balstās, apņemas:
0. veikt šādus darbus saskaņā ar tehnisko specifikāciju: 
_________________________________________________________________________;
0. nodot pretendenta rīcībā šādus resursus iepirkuma līguma izpildei:
__________________________________________________________________________.

	Pretendenta pārstāvēttiesīgās personas amats, vārds, uzvārds un paraksts** un datums**



** Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu.

6. pielikums
Atklāta konkursa “Arboristu pakalpojumi Aizkraukles novada administratīvajā teritorijā”, iepirkuma identifikācijas Nr. AND 2026/55 nolikumam

APLIECINĀJUMS PAR NEATKARĪGI IZSTRĀDĀTU PIEDĀVĀJUMU
Atklātam konkursam “Arboristu pakalpojumi Aizkraukles novada administratīvajā teritorijā”, 
( iepirkuma identifikācijas Nr. AND 2026/55)
iepirkuma _____daļa (norāda iepirkuma daļu uz kuru piesakās).
Ar šo, sniedzot izsmeļošu un patiesu informāciju, ______________________________________
Pretendenta/kandidāta nosaukums, reģ. Nr.
(turpmāk – Pretendents), attiecībā uz konkrēto iepirkuma procedūru apliecina, ka
1. Pretendents ir iepazinies un piekrīt šī apliecinājuma saturam.
2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.
3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.
4. Pretendents informē, ka (pēc vajadzības, atzīmējiet vienu no turpmāk minētajiem):
	☐	4.1. ir iesniedzis piedāvājumu neatkarīgi no konkurentiem[footnoteRef:7] un bez konsultācijām, līgumiem vai vienošanām, vai cita veida saziņas ar konkurentiem; [7:  Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:
1) iesniedz piedāvājumu šim iepirkumam;
2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.] 



	☐	4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu (aizpilda un paraksta apliecinājuma pielikumu).


5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:
5.1. cenām;
5.2. cenas aprēķināšanas metodēm, faktoriem (apstākļiem) vai formulām;
5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
5.4. tādu piedāvājuma iesniegšanu, kas neatbilst iepirkuma prasībām; 
5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.
6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.
7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Publisko iepirkumu likums paredz uz 36 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas ietvaros ir sadarbojies ar to, no naudas soda vai naudas sodu samazinājusi.
	Pretendenta pārstāvēt tiesīgās personas amats, vārds, uzvārds un paraksts** un datums**


** Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu.
(Piezīme: Pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu.)
Apliecinājuma pielikums
Informācija par Pretendenta saziņu ar konkurentiem saistībā ar konkrēto iepirkumu (aizpilda, ja attiecināms)
	Nr.
	Uzņēmums – konkurents, ar kuru ir bijusi saziņa
	Saziņas veids, mērķis, raksturs un saturs

	
	[Komersanta nosaukums, reģ. Nr.]
	

	
	
	




	Pretendenta pārstāvēt tiesīgās personas amats, vārds, uzvārds un paraksts** un datums**


** Rekvizītus “paraksts” un “datums” neaizpilda, ja dokuments parakstīts elektroniski ar drošu elektronisko parakstu un satur laika zīmogu.


7. pielikums 
Atklāta konkursa “Arboristu pakalpojumi Aizkraukles novada administratīvajā teritorijā”, iepirkuma identifikācijas Nr. AND 2026/55 nolikumam
FINANŠU PIEDĀVĀJUMS
PIEVIENOTS ATSEVIŠĶŠ EXCEL FAILS


8. pielikums 
Atklāta konkursa “Arboristu pakalpojumi Aizkraukles novada administratīvajā teritorijā”, iepirkuma identifikācijas Nr. AND 2026/55 nolikumam
Līguma projekts.
PAKALPOJUMA LĪGUMS Nr. ____
(iepirkuma daļas nosaukums )
Aizkrauklē								Līguma parakstīšanas
					datums ir pēdējā pievienotā droša elektroniskā paraksta
					un tā laika zīmoga pievienošanas datums
Aizkraukles novada pašvaldība, reģistrācijas Nr. 90000074812, juridiskā adrese: Lāčplēša iela 1A, Aizkraukle, Aizkraukles nov., LV-5101, priekšsēdētāja_____________ personā, kurš rīkojas pamatojoties uz Pašvaldību likumu un Aizkraukles novada pašvaldības nolikumu (turpmāk – Pasūtītājs), no vienas puses, un _________________, adrese: _________________, reģistrācijas Nr.________________, (turpmāk – Izpildītājs), kuru pārstāv ________________, no otras puses, abi kopā vai katrs atsevišķi (turpmāk – Puses/Puse), pamatojoties uz atklāta konkursa “Arboristu pakalpojumi Aizkraukles novada administratīvajā teritorijā”, ID Nr. AND 2026/55 rezultātus, noslēdz šādu Pakalpojuma līgumu (turpmāk – Līgums):
1. LĪGUMA PRIEKŠMETS
0. Pasūtītājs uzdod un Izpildītājs apņemas par atlīdzību sniegt arboristu pakalpojumus____________________  administratīvā teritorijā (tajā skaitā – kapsētās), (turpmāk – Pakalpojums vai Darbi), saskaņā ar Izpildītāja iesniegto piedāvājumu Konkursā, Tehnisko specifikāciju (Līguma 1.pielikums), Finanšu piedāvājumu (Līguma 2.pielikums) un  šī Līguma noteikumiem, kā arī Latvijas Republikā  spēkā esošajiem normatīvajiem aktiem, kas regulē šādu Darbu veikšanu.
0. Izpildītājs sniedz Pakalpojumu, izmantojot savus resursus, darba spēku, tehniku, iekārtas, instrumentus un materiālus, ievērojot Tehniskajā specifikācijā noteiktās prasības un termiņus.
0. Finanšu piedāvājumā norādīto uzskaites vienību skaitam un Līguma cenai ir informatīva nozīme. Pasūtītājam nav pienākums pilnībā izmantot norādīto vienību skaitu un Līguma cenu un Pretendentam nav tiesību šajā sakarā piemērot līgumsodus vai citas sankcijas. Ja pasūtīto izmantoto uzskaites vienību skaits gadā ir lielāks vai mazāks par Finanšu piedāvājumā norādīto, Izpildītājam nav tiesību piemērot paaugstinātus tarifus. Finanšu piedāvājums sastādīts, ņemot vērā, ka Darbu veikšanas laikā iegūtā koksne paliek Izpildītāja īpašumā.
0. Izpildītājs apliecina, ka ir iepazinies ar nolīgto Pakalpojumu apjomu  un paredzamo darbu apjomu, to izpildes kārtību un viņam šajā sakarā nav nekādu iebildumu vai pretenziju. Veicamie Pakalpojumi, to apjomi un izcenojumi ir uzskaitīti Finanšu piedāvājumā (Līguma 2.pielikums), Konkursa dokumentācijā un piedāvājumā, ar kuriem Līdzēji ir iepazinušies iepriekš. Finanšu piedāvājumā norādītie izcenojumi nevar tikt palielināti par sniegtajiem Pakalpojumiem, kas jāveic saskaņā ar Konkursa dokumentāciju un Tehnisko specifikāciju, kā arī gadījumā, ja Izpildītājs ar nodomu vai aiz neuzmanības ir kļūdījies materiālu daudzumā, to cenu un darbu izmaksu aprēķinos, kas nepieciešami Konkursa dokumentācijā minēto Pakalpojumu  sniegšanā. 
0. Izpildītājs garantē, ka viņam ir visas nepieciešamās licences, apliecības un/vai sertifikāti, atļaujas, kā arī Izpildītāja darbiniekiem ir visas nepieciešamās iemaņas un zināšanas, kas dod tiesības veikt Līguma 1.1. punktā norādītos Pakalpojumus.
2. LĪGUMA SUMMA UN NORĒĶINU KĀRTĪBA
2.1. Līguma summa  sastāda līdz EUR _________________ (summa vārdiem), tajā skaitā Līguma summa bez pievienotās vērtības nodokļa (turpmāk-Līguma summa) EUR ______________________ (summa vārdiem), 21% pievienotās vērtības nodoklis EUR ________________ (summa vārdiem).
2.2. Līguma summā ietilpst visas ar Pakalpojumu veikšanu saistītās izmaksas, tiešās un netiešās izmaksas, tajā skaitā nodokļi, nodevas, materiāli, darbaspēka izmaksas, tehniskais nodrošinājumus, transporta un citi izdevumi, kas nepieciešami, lai nodrošinātu Tehniskās specifikācijas prasību savlaicīgu un kvalitatīvu izpildi.
2.3. [bookmark: _Hlk510523805]Puses vienojas, ka par Līguma 1.1. punktā minētajiem Pakalpojumiem Pasūtītājs maksā Izpildītājam atlīdzību par faktiski sniegto Pakalpojumu, saskaņā ar Līguma 2.pielikumā “Finanšu piedāvājums” noteiktajām cenām.
2.4. Puses vienojas, ka Izpildītājs attaisnojuma dokumentus (rēķinus) noformē kā strukturētu elektronisko rēķinu ar atsauci uz Līgumu kā attaisnojošu dokumentu. 
2.5. Izpildītājs iesniedz Pasūtītājam e - Rēķinus (strukturētos elektroniskos rēķinus ar datnes formātu XML) Aizkraukles novada pašvaldības e- Adresē: _DEFAULT@90000074812.
2.6. Izpildītājs strukturētā elektroniskā rēķina informācijas laukā norāda atsauci uz Līgumu un piezīmēs norāda Pakalpojuma Pasūtītāja iestādes nosaukumu vai struktūrvienību.
2.7. Ja Izpildītājs rēķinu iesniedz, neievērojot iepriekšējos noteikumus, rēķina apmaksa var tikt kavēta, nepiemērojot Pasūtītājam līgumsodu.
2.8. Pasūtītājs norēķinās ar Izpildītāju ne vēlāk kā 30 (trīsdesmit) kalendāro dienu laikā no attaisnojuma dokumenta, kas noformēts atbilstoši normatīvo aktu prasībām un Līguma noteikumiem, saņemšanas un Pušu pieņemšanas – nodošanas akta parakstīšanas dienas, Izpildītājs papildus normatīvajos aktos noteiktajam tajā norāda Līguma numuru un datumu, veikto darbu  un cenu, pretējā gadījumā Pasūtītājs ir tiesīgs bez līgumsoda piemērošanas kavēt Līgumā noteikto maksājumu termiņu.
2.9. Visi maksājumi Līguma ietvaros Izpildītājam tiek pārskaitīti uz Izpildītāja norādīto bankas norēķinu kontu.
2.10. Pakalpojuma nodošana Pasūtītājam notiek ar pieņemšanas – nodošanas aktu, ko paraksta Puses.
2.11. Pasūtītājs 10 (desmit) darba dienu laikā pēc dokumentācijas saņemšanas to izskata un paraksta pieņemšanas – nodošanas aktu vai iesniedz motivētu atteikumu pieņemt veiktos Pakalpojumus.
2.12. Pieņemot Pakalpojumu, Pasūtītājs ir tiesīgs pēc saviem ieskatiem veikt izpildīto saistību pārbaudi, lai pārliecinātos par atbilstību Līgumam, ja nepieciešams, pieaicinot ekspertus vai citus speciālistus. Pasūtītājs ir tiesīgs nepieņemt Pakalpojumu, ja konstatē, ka tas ir izpildīts nekvalitatīvi vai nepilnīgi, ja tas neatbilst Līgumam vai ja iztrūkst kāds no nepieciešamajiem dokumentiem. Šādā gadījumā Pasūtītājs sagatavo motivētu atteikumu pieņemt Pakalpojumu, kurā norāda Pasūtītāja konstatētos defektus un/vai trūkumus un nepieciešamos papildinājumus, un to izpildes termiņu.
2.13. Izpildītājam par saviem līdzekļiem ir jānovērš Līguma 2.12. apakšpunktā minētajā atteikumā Pasūtītāja konstatētie Pakalpojuma trūkumi un nepilnības Pasūtītāja norādītajā termiņā.
2.14. Ja Pasūtītājs Līguma 2.11.apakšpunktā noteiktajā termiņā neiesniedz motivētu atteikumu pieņemt Pakalpojumu, tiek uzskatīts, ka Pasūtītājs ir apstiprinājis Izpildītāja iesniegto dokumentāciju.
2.15. Puses apņemas nekavējoties, ne vēlāk kā 1 (vienas) darbdienas laikā, informēt viens otru par visiem sarežģījumiem, kas rodas Līguma izpildes laikā un var apdraudēt uzņemto saistību izpildi, tai skaitā, informēt par iespējamiem un paredzamiem kavējumiem Līguma izpildē un apstākļiem, notikumiem, problēmām, kas ietekmē Līguma precīzu un pilnīgu izpildi vai tā izpildi noteiktā laikā.
2.16. Par tādu Pakalpojumu izpildi, kurus veicot Izpildītājs ir patvaļīgi atkāpies no Līguma noteikumiem, Izpildītājs atlīdzību nesaņem un veic labojumus uz sava rēķina, nemainot Līgumā noteikto darbu izpildes termiņu.
2.17. Puses vienojas, pamatojoties uz Pasūtītāja nepieciešamību, Pasūtītājs vienpusējā kārtā var samazināt vai palielināt Līgumā minēto darbu apjomu 30% apmērā, piemērojot vienību izcenojumu saskaņā ar Izpildītāja piedāvājumu un 30 (trīsdesmit) dienu laikā pirms apjoma samazināšanas/palielināšanas nosūta paziņojumu Izpildītājam. Pakalpojumi tiek veikti tikai pēc Pasūtītāja uzdevuma, savukārt Izpildītājs nav tiesīgs šajā sakarā celt jebkāda veida pretenzijas par izmaiņām veicamo Pakalpojumu apjomā.
3. LĪGUMA IZPILDES TERMIŅŠ
3.1. Līgums ir spēkā 12 (divpadsmit) mēneši no Līguma noslēgšanas brīža vai līdz Līgumcenas sasniegšanai, atkarībā no tā, kurš no apstākļiem iestājas pirmais.
3.2. Ja līdz Līguma 3.1.punktā noteiktajam termiņam Līguma summa nav apgūta, Pusēm vienojoties Līguma izpildes termiņu var pagarināt līdz Līguma summas pilnīgai apguvei.
3.3. Līguma termiņa izbeigšanās neatbrīvo Puses no saistību izpildes, ko tās nav izpildījušas Līguma darbības laikā.
4. PUŠU PIENĀKUMI UN TIESĪBAS
4.1. Izpildītājs ir atbildīgs par savu Līguma saistību savlaicīgu un kvalitatīvu izpildi. Izpildītājs apliecina, ka pilnībā pārzina Pakalpojuma saturu un apjomu, ir tiesīgs veikt Pakalpojumus atbilstoši Līguma noteikumiem.
4.2. Izpildītājs apņemas:
4.2.1. izpildīt Pakalpojumu kvalitatīvi Līgumā noteiktajos termiņos saskaņā ar Līguma noteikumiem un tā pielikumu prasībām, Līgumā noteiktajā termiņā, ievērojot Latvijas Republikā spēkā esošos normatīvos aktus un Pasūtītāja norādījumus attiecībā uz Pakalpojuma kvalitāti, saturu, apjomu un termiņiem;
4.2.2. Pakalpojuma izpildē izmantot savu kvalificētu darbaspēku, sertificētus materiālus, tehniku, darbarīkus, transportu un citus Pakalpojuma izpildē nepieciešamos resursus;
4.2.3. uzņemties pilnu atbildību par Pakalpojumu izpildē iesaistīto personu rīcību kā par savu;
4.2.4. ne vēlāk kā 1 (vienas) darba dienas laikā pēc Pasūtītāja pieprasījuma sniegt Pasūtītājam informāciju par Pakalpojuma izpildes gaitu un norisi;
4.2.5. par visiem apstākļiem, kas radušies neatkarīgi no Izpildītāja, ietekmē Pakalpojumu izpildi un/vai kavē darbu pabeigšanu nolīgtajā termiņā, Izpildītājs rakstiski informē Pasūtītāju 3 (trīs) darba dienu laikā no minēto apstākļu rašanās dienas;
4.2.6. savlaicīgi informēt Pasūtītāju par iespējamiem gadījumiem, kas varētu negatīvi ietekmēt Pakalpojuma kvalitāti, un kopā ar Pasūtītāja pilnvarotu pārstāvi sagatavot priekšlikumus, kā izvairīties no šādu iespējamo gadījumu radītajām sekām vai kā tās samazināt;
4.2.7. trūkumu akta sastādīšanas gadījumā ar savu darbaspēku, materiāliem, darbarīkiem, transportu, citiem Pakalpojuma trūkumu novēršanai nepieciešamajiem resursiem par saviem līdzekļiem novērst Pasūtītāja konstatētos Pakalpojuma trūkumus, izņemot gadījumus, ja Pakalpojumu trūkumi ir radušies trešo personu vai Pasūtītāja darbību, kas nav atkarīgas no Izpildītāja;
4.2.8. 5 (piecu) darba dienu laikā pēc Līguma spēkā stāšanās pirms Pakalpojuma uzsākšanas veikt vispārējo civiltiesiskās atbildības apdrošināšanu par līguma darbības periodu, kas nodrošina to zaudējumu atlīdzību, kuri var rasties Izpildītāja darbinieku darbības vai bezdarbības rezultātā Pasūtītājam un trešajām personām nodarīto zaudējumu atlīdzināšanu;
4.2.9. Avārijas situācijās esošo koku (stipra vēja, vētras vai citu neparedzamu apstākļu dēļ nolūzuši, bīstami sasvērušies, aizlūzuši) novākšana, nozāģēšana tiek veikta nekavējoties pēc pasūtītāja pieteikuma (tai skaitā - brīvdienās un svētku dienās) un pēc Pašvaldības pārstāvja telefoniska, īsziņas vai WhatsApp ziņojuma saņemšanas. Darbi ir jāuzsāk ne vēlāk kā 4 (četru) stundu laikā pēc pieteikuma saņemšanas saskaņā ar Finanšu piedāvājuma (līguma 2. pielikums) norādītajiem vienības izcenojumiem;
4.2.10. Pakalpojuma sniegšanas laikā  nebojāt ielu un ietvju segumus, zālienus, apstādījumus, arhitektūras mazās formas (soliņus, žogus u.c.);
4.2.11. Ja  nepieciešams, pirms Pakalpojuma  uzsākšanas saņemt atļauju par ielu un gājēju ietvju daļēju vai pilnīgu slēgšanu. Darbu veikšanas laikā, nepieciešamības gadījumā, organizēt transporta un gājēju kustību un informatīvu zīmju uzstādīšanu, Darba vietas norobežošanu;
4.2.12. veikt Pakalpojumus saskaņā ar šī Līguma noteikumiem un ievērojot Latvijas Republikas likumu, Ministru kabineta noteikumu un citu normatīvo aktu, kas nosaka ar šo Līgumu uzdotā Pakalpojuma veikšanu, prasības, kā arī Pasūtītāja ieteikumus un norādījumus attiecībā uz veicamo Pakalpojumu
4.2.13.  atbildēt par darbībām, kas iepriekš nav saskaņotas ar Pasūtītāju un no tā izrietošajām sekām, kā arī par Pakalpojuma norises gaitu un ar to saistīto darbību likumīgu izpildi;
4.2.14. Koku vainagu veidošanā un kopšanā ņemt vērā esošo koka vainaga veidošanas formu un īpatnības, ievērot katras koku sugas īpatnības;
4.2.15. Pēc katra koka vainaga veidošanas, kopšanas, zāģēšanas darbiem veikt vietas sakopšanu (24 h laikā) un nodrošināt darbu veikšanas laikā radušos atkritumu (stumbri, zari, skaidas, lapas u.c.) savākšanu; 
4.2.16. nodrošināt kvalificēta personāla piesaisti Pakalpojumam visā Līguma darbības laikā;
4.2.17. uzņemties pilnu mantisko atbildību par objektam, Pasūtītājam vai trešajām personām nodarītajiem bojājumiem, nodarītajiem zaudējumiem, novērš radītos bojājums, sedz visas izmaksas un zaudējumus, kas Izpildītāja, tā darbinieku vai apakšuzņēmēju darbības vai bezdarbības rezultātā radušies.
4.3. Pasūtītājs apņemas: 
4.3.1. pastāvīgi uzraudzīt Pakalpojuma sniegšanas kvalitāti;
4.3.2. apturēt Pakalpojuma izpildi līdz pārkāpuma novēršanai, nepagarinot Pakalpojuma izpildes termiņu, ja konstatē, ka Izpildītājs Pakalpojuma izpildē neievēro izpildē normatīvajos aktos noteiktās darba drošības, darba aizsardzības, uguns drošības un vides aizsardzības prasības;
4.3.3. pieņemt no Izpildītāja izpildītos Pakalpojumus, parakstot rēķinu pēc tam, kad iepriekš pārbaudījis un atzinis rēķinā un Darbu pieņemšanas - nodošanas aktā norādīto Darbu atbilstību reāli izpildītajiem Darbiem un Darbu kvalitāti par labu;
4.3.4. samaksāt Līguma noteiktajā kārtībā, apjomā un termiņā par Darbu izpildi, kas ir atbilstoša Līguma pielikumā norādītajiem izcenojumiem;
4.3.5.  samazināt vai palielināt Līguma 1.1.punktā noteikto un pasūtīto Darbu apjomu saskaņā ar Līguma nosacījumiem;
4.3.6. vienpusēji izbeigt Līgumu Līgumā noteiktajos gadījumos.
4.4. Pusēm ir arī citas tiesības un pienākumi saskaņā ar Līgumu un spēkā esošajiem normatīvajiem aktiem.
5. PUŠU ATBILDĪBA
5.1. Pasūtītājam ir tiesības ieturēt līgumsodu no Izpildītājam maksājamās summas, rakstiski paziņojot par to Izpildītājam. Ja Pasūtītājam nav iespējams ieturēt līgumsodu pilnā apmērā, tad Izpildītājs ne vēlāk kā 10 (desmit) darba dienu laikā apņemas veikt Pasūtītāja iesniegtā līgumsoda rēķina apmaksu.
5.2. Ja Pasūtītājam radušies zaudējumi tādēļ, ka Pakalpojuma kvalitāte neatbilst Līguma prasībām vai citiem Izpildītāja Līguma pārkāpumiem, Izpildītājs pilnībā sedz šādus Pasūtītāja zaudējumus.
5.3. Ja Pasūtītājs kavē maksājumu veikšanas termiņu, tad Izpildītājam ir tiesības piemērot Pasūtītājam līgumsodu 0,5 % (nulle komats pieci procenti) apmērā no nesamaksātās summas par katru kavējuma dienu, bet ne vairāk kā 10 % (desmit procenti) apmērā no nesamaksātās summas.
5.4. Ja Izpildītājs nepilda savas Līgumā noteiktās saistības, tad Pasūtītājam ir tiesības piemērot Izpildītājam līgumsodu 0,5 % (nulle komats pieci procenti) apmērā Līguma summas par katru saistību kavējuma dienu, bet ne vairāk kā 10 % (desmit procenti) apmērā no Līguma summas.
5.5. Ja Līgums tiek izbeigts Izpildītāja vainojamas rīcības dēļ vai pēc Izpildītāja ierosinājuma (izņemot gadījumus, kad par pamatu Līguma izbeigšanai ir bijusi Pasūtītāja prettiesiska rīcība), Izpildītājs ne vēlāk kā 10 (desmit) darba dienu laikā no attiecīgā Pasūtītāja paziņojuma nosūtīšanas dienas maksā Pasūtītājam līgumsodu 10 % apmērā no atlikušās Līguma kopējās summas un atlīdzina Pasūtītājam zaudējumus, kas Pasūtītājam ir radušies sakarā ar Līguma izbeigšanu.
5.6. Līgumsoda samaksa nokavējuma gadījumā neatbrīvo Puses no saistību, kuras Puses uzņēmušās ar šo Līgumu, izpildes.
5.7. Pasūtītājam ir tiesības ieskaita kārtībā samazināt maksājamo naudas summu par Pakalpojumu tādā apmērā, kāds ir Līgumā noteiktajā kārtībā aprēķinātais līgumsods Izpildītājam.
5.8. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
6. LĪGUMA GROZĪŠANA UN IZBEIGŠANA
6.1. Jebkuri Līguma grozījumi var tikt izdarīti vienīgi pēc abu Pušu rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu. Būtiski Līguma grozījumi ir pieļaujami tikai saskaņā ar Publisko iepirkumu likuma 61. pantu. 
6.2. Līgumu var izbeigt jebkurā brīdī, Pusēm par to savstarpēji rakstiski vienojoties.
6.3. Pasūtītājs ir tiesīgs vienpusēji atkāpties no Līguma bez jebkādu zaudējumu atlīdzināšanas Izpildītājam, rakstiski informējot Izpildītāju, šādos gadījumos:
6.3.1. ja Izpildītājs kavē Pakalpojuma sniegšanu vairāk kā 20 (divdesmit) dienas;
6.3.2. Izpildītājs neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos;
6.3.3. Izpildītājs nepilda jebkādas Līguma saistības un neatbilstības nav novērstas 10 (desmit) dienu laikā no rakstiskas pretenzijas saņemšanas;
6.3.4. ja iestājies kāds no Publisko iepirkumu likuma 64.panta pirmajā daļā minētajiem gadījumiem;
6.3.5. attiecībā uz Izpildītāju ir piemērotas sankcijas, atbilstoši “Starptautisko un Latvijas Republikas nacionālo sankciju likuma” 11.1 panta pirmās daļas nosacījumiem;
6.3.6. attiecībā uz Izpildītāju ir pasludināts maksātnespējas process, apturēta saimnieciskā darbība vai iestājas citi apstākļi, kas liedz vai liegs Izpildītājam turpināt Līguma izpildi.
6.4. Līguma 6.3.punktā minētajos gadījumos Līgums ir uzskatāms par izbeigtu ar Pasūtītāja  paziņojuma nosūtīšanas dienu.
6.5. Ja Līgums tiek izbeigts Līguma 6.3. apakšpunktā noteiktajos gadījumos, Izpildītājs 10 (desmit) darba dienu laikā no attiecīgā Pasūtītāja paziņojuma nosūtīšanas dienas maksā Pasūtītājam līgumsodu 10 % apmērā no Līguma kopējās summas un atlīdzina Pasūtītājam zaudējumus, kas tam ir radušies sakarā ar Līguma izbeigšanu.
6.6. Pušu reorganizācija nevar būt par pamatu Līguma izbeigšanai. Ja kāda no Pusēm tiek reorganizēta, Līgums paliek spēkā un tās noteikumi ir saistoši Puses saistību un tiesību pārņēmējam.
6.7. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats, lai kāda Puse atkāptos no Līguma, izņemot Līgumā noteiktos gadījumus.
6.8. Izbeidzot Līgumu 6.3.1.-6.3.6.punktos minētajos gadījumos, Pasūtītājs apmaksā tikai Pakalpojuma sniegšanas faktisko laiku un Puses par to sastādu Pakalpojumu pieņemšanas – nodošanas aktu.
6.9. Izpildītājam  ir tiesības vienpusēji atkāpties no Līguma šādos gadījumos:
6.9.1. Pasūtītājs neveic maksājumus bez būtiska iemesla un līgumsods sasniedzis 5 % no parāda summas;
6.9.2. Pasūtītājs pārkāpj vai nepilda kādu no Līgumā noteiktajiem pienākumiem vismaz 3 (trīs) reizes bez būtiska iemesla.
6.10. Izpildītājam ir pienākums pārtraukt Darbu izpildi līdz ar Pasūtītāja paziņojuma par Līguma laušanu, saņemšanas brīdi, cik tas tehniski ir iespējams. Līguma laušanas gadījumā, veicot gala norēķinu, Pasūtītājs samaksā Izpildītājam par līdz paziņojuma saņemšanas dienai, par veiktajiem Darbiem, ja tie ir pieņemti atbilstoši Līgumā noteiktajai kārtībai, cik tālu tos iespējams novērtēt.
6.11. Līguma grozījumi ir pieļaujami šādos gadījumos:
6.11.1. grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt, nepārsniedzot Publisko iepirkumu likuma 61.panta ceturtajā daļā noteikto apmēru secīgi veiktajiem grozījumiem;
6.11.2. iepirkumā izraudzīto pretendentu (Izpildītāju) aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas Publisko iepirkuma likuma 42.panta otrajā daļā paredzētie izslēgšanas noteikumi, kurus Pasūtītājs sākotnēji ietvēris paziņojumā par līgumu vai Iepirkuma dokumentos.
6.11.3. Līguma izpildes laikā var tikt veikti grozījumi saskaņā ar Publisko iepirkumu likuma 61.panta piektās daļas nosacījumiem, nepārsniedzot 10 (desmit) % no sākotnējās Līgumcenas, ja tie ir pamatoti ar objektīvu nepieciešamību, ekonomiski pamatoti, vērsti uz efektivitātes un līguma kvalitātes uzlabošanu.
6.11.4. Piemērojot Publisko iepirkumu likuma 61.panta trešās daļas 2.punktu, - ietverot Darbu izpildi, kas sākotnēji nav paredzēti Līgumā, ja šādu grozījumu dēļ Līgumcenas pieaugums, ko noteic kā visu secīgi veikto grozījumu naudas vērtības summu, nepārsniedz 50% no sākotnējās Līgumcenas, piemēram, Pasūtītājam ir nepieciešama papildu darbu veikšana, kas nebija iekļauta sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā paredzētiem darbiem;
6.11.5. Grozot Līguma priekšmetu, atbilstoši katram konkrētajam gadījumam var tikt grozīta arī Līgumcena, Darbu izpildes termiņš un citi atbilstošie noteikumi, ciktāl tas ir nepieciešams konkrēto grozījumu izpildei.
6.11.6. Puses 5 (piecu) kalendāro dienu laikā rakstveidā informē viena otru par apstākļiem (izmaiņām), kuri var ietekmēt Līguma būtiskos noteikumus. Ja Izpildītājs, 5 (piecu) kalendāro dienu laikā no dienas, kad viņam ir kļuvuši zināmi apstākļi, kas ļauj prasīt Līguma izpildes pagarinājumu, nav iesniedzis Pasūtītājam motivētu pamatojumu, Izpildītājs zaudē tiesības uz termiņa pagarinājumu.
7. NEPĀRVARAMA VARA UN ĀRKĀRTAS APSTĀKĻI
7.1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
7.2. Pusei, kura atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Ziņojumā jānorāda, kādā termiņā pēc tās uzskata ir iespējama un paredzama Līgumā paredzēto saistību izpilde un pēc otras Puses pieprasījuma šādam ziņojumam ir jāpievieno izziņa, ko izsniegusi kompetenta institūcija un kas satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu Līguma saistību nepienācīgas izpildes pamatu.
7.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā 2 (divus) mēnešus, Puses pēc iespējas drīzāk sāk sarunas par Līguma izpildes alternatīviem variantiem, kas ir pieņemami abām Pusēm, un izdara attiecīgus grozījumus Līgumā vai arī izbeidz Līgumu.
8. APAKSUZŅĒMĒJU UN SPECIĀLISTU MAIŅA UN PIESAISTE
8.1. Izpildītājs ir tiesīgs iesaistīt Līguma izpildē tikai tā piedāvājumā norādītos apakšuzņēmējus (t.sk. apakšuzņēmēju apakšuzņēmējus) un speciālistus. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju vai piesaistīto speciālistu sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
8.2. Izpildītājs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus Līguma izpildē. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu prasīt nomaināmo speciālistu un/vai apakšuzņēmēja viedokli par nomaiņas iemesliem.
8.3. Izpildītājam ir pienākums rakstiski saskaņot ar Pasūtītāju papildu speciālistu un/vai apakšuzņēmēju piesaisti Līguma izpildē.
8.4. Pasūtītājs nepiekrīt speciālistu sarakstā norādīto speciālistu nomaiņai Līgumā norādītajos gadījumos un gadījumos, kad speciālistu sarakstā norādītā speciālista nomaiņai piedāvātais speciālists neatbilst iepirkuma procedūras dokumentos Izpildītāja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot piedāvājuma atbilstību.
8.5. Pasūtītājs pieņem lēmumu atļaut vai atteikt speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņai vai jaunu apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.
9. STRĪDU IZŠĶIRŠANAS KĀRTĪBA
9.1. Visi strīdi un domstarpības, kas rodas starp Līguma Pusēm Līguma darbības laikā, tiek risināti savstarpēju sarunu ceļā.
9.2. Ja Pusēm neizdodas vienoties par strīda vai domstarpības risinājumu pārrunu ceļā, tad jebkurš strīds, domstarpība vai prasība, kas izriet no Līguma, skar to vai tā pārkāpšanu, izbeigšanu, grozīšanu, iztulkošanu vai spēkā esamību vai neesamību, tiks galīgi izšķirts tiesā Latvijas Republikā spēkā esošajos normatīvajos aktos noteiktajā kārtībā.
10. PERSONAS DATU AIZSARDZĪBA
10.1. Puses apliecina, ka Līguma norādītos vai saskaņā ar Līguma izpildi nodotos Pušu darbinieku personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
10.2. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
10.3. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
10.4. Izpildītājs apņemas neapstrādāt tam uzticētos personas datus citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
11. ATBILDĪGĀS PERSONAS
11.1. Pasūtītājs par atbildīgo personu Līguma izpildes laikā nozīmē: <amats, vārds, uzvārds, e - pasta adrese>;
11.2. Izpildītājs par atbildīgo personu Līguma izpildes laikā nozīmē <amats, vārds, uzvārds, tālrunis, e - pasta adrese>.
11.3. Pušu atbildīgajām personām ir tiesības Līguma darbības laikā:
11.3.1. risināt organizatoriskos jautājumus, kas saistīti ar Līguma izpildi;
11.3.2. veikt Pakalpojuma atbilstības Līgumam kontroli, parakstīt Pakalpojumu nodošanas - pieņemšanas aktus, aktus par neatbilstošu Pakalpojumu un citus dokumentus, kas saistīti ar Pakalpojuma sniegšanu;
11.3.3. veikt savlaicīgu rēķinu iesniegšanu un pieņemšanu, apstiprināšanu un nodošanu apmaksai;
11.3.4. Atbildīgajām personām nav tiesību izdarīt grozījumus Līgumā vai tā pielikumos, kā arī izbeigt Līgumu.
11.3.5. Pusēm ir tiesības jebkurā laikā mainīt savu Līgumā norādīto atbildīgo personu. Puses nekavējoties rakstiski informē otru Pusi par atbildīgo personu maiņu. 
12. PĀRĒJIE NOTEIKUMI
12.1. Visus strīdus un domstarpības, kas rodas starp Pusēm Līguma saistību izpildes gaitā, Puses risina pārrunu ceļā. Ja vienošanās pārrunu ceļā netiek panākta, strīdi nododami izskatīšanai tiesā Latvijas Republikas normatīvajos aktos noteiktajā kārtībā.
12.2. Izpildītājam ir pienākums ievērot konfidencialitāti attiecībā uz Pasūtītāja iesniegto informāciju un dokumentāciju. Izpildītājs šo informāciju un dokumentāciju ir tiesīgs izmantot tikai Līgumā noteiktā Pakalpojuma izpildei. Izpildītājs apņemas šo informāciju un dokumentāciju neizpaust trešajām personām, kuras nav saistītas ar Pakalpojuma izpildi.
12.3. Pusēm 3 (trīs) darba dienu laikā ir pienākums nekavējoties rakstveidā informēt vienai otru par izmaiņām Līgumā norādītajos rekvizītos, sakaru līdzekļu numuru nomaiņu, adrešu un kredītiestāžu rekvizītu maiņu, kā arī par izmaiņām attiecībā uz Līgumā noteiktajām Pušu kontaktpersonām. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.
12.4. Jautājumus, kas nav atrunāti Līgumā, Puses vadīsies pēc spēkā esošajiem Latvijas Republikas tiesību aktiem. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
12.5. Ar Līgumu uzņemtās Pušu tiesības un pienākumi ir saistoši Pušu tiesību un saistību pārņēmējiem.
12.6. Neviena no Pusēm nav tiesīga bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām.
12.7. Līgums ir sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks. 
12.8. Līguma pielikumi:
	1.pielikums „Tehniskā specifikācija” 
	2.pielikums „Finanšu piedāvājums” 
13. PUŠU REKVIZĪTI
	PASŪTĪTĀJS:
	IZPILDĪTĀJS:
	

	Aizkraukles novada pašvaldība
Reģ.Nr.: 90000074812
Juridiskā adrese: Lāčplēša iela 1A, Aizkraukle, 
Aizkraukles novads, LV -5101
Banka: AS SEB banka
Bankas konts:LV28UNLA0035900130302
e-pasts: dome@aizkraukle.lv

________________________
amats, vārds, uzvārds 

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

